Komission asetus (ETY) N:o 955/87, annettu 1 päivänä huhtikuuta 1987, välineiden kiinnittämistä trooleihin, ankkuroituihin kierrenuottiin ja vastaavanlaisiin verkkoihin koskevan asetuksen (ETY) N:o 3440/84 muuttamisesta



Virallinen lehti nro L 090 , 02/04/1987 s. 0029 - 0029

Suomenk. erityispainos Alue 4 Nide 2 s. 0180

Ruotsink. erityispainos Alue 4 Nide 2 s. 0180



KOMISSION ASETUS (ETY) N:o 955/87, annettu 1 päivänä huhtikuuta 1987, välineiden kiinnittämistä trooleihin, ankkuroituihin kierrenuottiin ja vastaavanlaisiin verkkoihin koskevan asetuksen (ETY) N:o 3440/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4026/86(), ja erityisesti sen 15 artiklan, sekä katsoo, että komission asetuksen (ETY) N:o 3440/84() 6 artiklan 3 kohdassa annetaan lupa vahvistuspussin kiinnittämiselle trooleihin, ankkuroituihin kierrenuottiin ja vastaavanlaisiin verkkoihin edellyttäen, että sen silmäkoko ei missään tapauksessa ole alle 80 millimetriä, on osoittautunut, että silmäkooltaan mainitun kokoisten vahvistuspussien käyttö silmäkooltaan alle 40 millimetriä olevien verkkojen kanssa aiheuttaa pussien muodostumista verkkoon, jotka aiheuttavat saaliiden troolin perästä irrottamiseen liittyviä teknisiä ongelmia ja lisäävät troolin perän kulumista ja repeytymistä sekä saaliiden vahingoittumista, silmäkooltaan pienempien vahvistuspussien käyttö poistaisi kyseiset ongelmat aiheuttamatta haittaa kalakantojen säilyttämiselle, asetuksen (ETY) N:o 3440/84 5 ja 6 artiklassa olevien verkkoluokkien määritelmiä on muutettava asiaankuuluvasti, ja tässä asetuksessa säädetyt tai muutetut toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 3440/84 seuraavasti: 1) Korvataan 5 artiklan 5 kohta seuraavasti: "5. Yläsuojan ja vahvistuspussien samanaikainen käyttö on kielletty lukuun ottamatta silmäkooltaan enintään 60 millimetriä olevia trooleja." 2) Muutetaan 6 artiklaa seuraavasti: - Korvataan 2 kohta seuraavasti: "2. Useamman kuin yhden vahvistuspussin käyttö on kielletty lukuun ottamatta silmäkooltaan enintään 60 millimetriä olevia trooleihin kiinnitettyjä vahvistuspusseja, joissa voidaan käyttää kahta vahvistuspussia." - Korvataan 3 kohta seuraavasti: "3. Hyväksytyn silmäkoon on oltava vähintään kaksinkertainen perän silmäkokoon verrattuna. Käytettäessä toista vahvistuspussia vähimmäissilmäkoon on oltava 120 millimetriä." - Korvataan 6 kohta seuraavasti: "6. Silmäkooltaan yli 60 millimetriä oleviin trooleihin kiinnitetyt vahvistuspussit voivat sijaita enintään kaksi metriä nostoköyden edessä." - Korvataan 7 kohta seuraavasti: "7. Edellä olevasta 1 kohdasta poiketen kooltaan troolin perää pienemmät vahvistuspussit voidaan kiinnittää silmäkooltaan enintään 60 millimetriä oleviin verkkoihin." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä huhtikuuta 1987. Komission puolesta António CARDOSO E CUNHA Komission jäsen () EYVL N:o L 24, 27.1.1983, s. 1 () EYVL N:o L 288, 11.10.1986, s. 1 () EYVL N:o L 376, 31.12.1986, s. 1 () EYVL N:o L 318, 7.12.1984, s. 23